1969R2052 — FI — 11.08.1972 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).

▼B

EUVOSTON ASETUS (ETY) N:o 2052/69,

annettu 17 päivänä lokakuuta 1969,

elintarvikeapua koskevan yleissopimuksen täytäntöönpanosta aiheutuvien menojen yhteisörahoituksesta

EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, 200 artiklan 3 kohdan ja 209 artiklan, ottaa huomioon komission ehdotuksen, ottaa huomioon Euroopan parlamentin lausunnon ( 1 ), sekä katsoo, että sekä katsoo, että vilja-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen (ETY) N:o 120/67 ( 2 ), sellaisena kuin se on viimeksi muutettuna asetuksella (ETY) N:o 1398/69 ( 3 ), 22 a artiklassa säädetään elintarvikeapua koskevan yleissopimuksen täytäntöönpanosta yhteisössä tai maailmanmarkkinoilla liikkeeseen asetetulla viljalla tai jauholla, on aiheellista määritellä korvausedellytykset sille osalle elintarvikeapua koskevan yleissopimuksen täytäntöönpanosta aiheutuvista menoista, josta EMOTR:n tukiosasto vastaa, ja yhteisön toimien osalta niiden menojen rahoitus, joita ei oteta tukiosaston vastattaviksi, on taattava suhteessa määriin, joiden osalta kukin jäsenvaltio osallistuu kuhunkin yhteisön toimeen ja näin ollen on aiheellista antaa tarpeelliset rahoitusta koskevat säännökset, ON ANTANUT TÄMÄN ASETUKSEN:

I.

Vapaana laivassa -korvausten rahoittaminen

1 artikla

1. Elintarvikeapua koskevan yleissopimuksen täytäntöönpanemiseksi suoritettujen toimien osalta Euroopan maatalouden ohjaus- ja tukirahaston tukiosastosta voidaan korvata se osa menoista, joka vastaa kolmansiin maihin suuntautuvaan vientiin liittyvää vientitukea, josta on vähennetty kulut, jotka aiheutuvat sen jälkeen, kun tuotteet on asetettu vapaasti laivaan.

2. Vientitukia koskevia asetuksen (ETY) N:o 120/67 16 artiklassa säädettyjä yleisiä sääntöjä ja soveltamista koskevia yksityiskohtaisia sääntöjä sovelletaan soveltuvin osin 1 kohdassa tarkoitettuihin toimiin.

2 artikla

Hinta, jolla interventioelin luovuttaa viljan elintarvikeapua koskevan yleissopimuksen täytäntöönpanemiseksi, on voimassaoleva interventiohinta siinä kaupan keskuksessa, jossa vilja on kuukautena, jona se siirretään.

Jos vilja on jollain muulla seudulla kuin kaupan keskuksessa, kyseinen hinta mukautetaan hinnan, jolla interventioelimen on ostettava vilja, vahvistavan asetuksen (ETY) N:o 120/67 7 artiklan 4 kohdan soveltamiseksi annettujen säännösten mukaisesti.

3 artikla

Edellä 1 artiklassa tarkoitetuista menoista tehdään korvaushakemukset, jotka esitetään Euroopan maatalouden ohjaus- ja tukirahaston tukea koskevista ehdoista 5 päivänä helmikuuta 1964 annetun neuvoston asetuksen (ETY) N:o 17/64 ( 4 ), sellaisena kuin se on viimeksi muutettuna asetuksella (ETY) N:o 1892/68 ( 5 ), 9 artiklan säännösten sekä komission mainitun asetuksen 10 artiklan nojalla tekemien rahaston tukipäätösten mukaisesti.

▼M1

Kuitenkin 1 päivästä tammikuuta 1971 alkaen toteutettuihin toimiin liittyvien menojen on oltava yhteisen maatalouspolitiikan rahoittamisesta 21 päivänä huhtikuuta 1970 annetun neuvoston asetuksen (ETY) N:o 729/70 ( 6 ) 4 ja 5 artiklan säännösten mukaisia.

▼B

II.

Lahjojen rahoittaminen yhteisön toimien yhteydessä

4 artikla

▼M1

1 Yhteisö rahoittaa menot, joita 1 artikla ei kata ja jotka koskevat elintarvikeapua koskevan yleissopimuksen täytäntöönpanosta aiheutuvia yhteisön toimia ja jotka yhteisön toimielimien tekemien päätöksien mukaisesti käsittävät:

a) tavaroiden vapaasti aluksessa -arvon, josta on vähennetty 1 artiklan kattamat menot,

b) mahdollisesti ja poikkeuksellisesti menot, jotka kattavat osittain tai kokonaan kuljetuskustannukset yhteisön satamasta määräpaikkasatamaan siinä tapauksessa, että yhteisö ottaa neuvoston yksimielisesti tekemällä päätöksellä tällaisen sitoumuksen toimitussopimusta tehtäessä.

2 Kuitenkin:

a) sikäli kun kyse on Ruandan tasavallan hyväksi suunnatusta elintarvikeavusta, joka on toteutettava osana vuosien 1970/1971 vuosittaista ohjelmaa, yhteisö rahoittaa myös purkusataman ja määräpaikan väliset kuljetuskustannukset. Komissio korvaa tarvittaessa toimen toteuttaneelle interventioelimelle kyseiset kustannukset niiden perustana olevien asiakirjojen perusteella, jotka on esitetty sille, tai maksaa kiinteämääräisen rahoitusosuuden;

b) sikäli kun kyse on maailmanlaajuisen elintarvikeohjelman välityksellä toteutettavasta toiminnasta, joka on toteutettava osana vuosien 1970/1971 vuosittaista ohjelmaa, yhteisö rahoittaa myös kuljetuskustannukset cif-vaiheesta sekä jakelukustannukset. Kiinteämääräinen rahoitusosuus kattaa kyseiset kustannukset sekä vapaasti aluksessa -vaiheen ja cif-vaiheen väliset kuljetuskustannukset. Komissio maksaa kyseisen rahoitusosuuden.

3 Kansainvälisen Punaisen Ristin komitean hyväksi toteutettavassa toiminnassa komissio maksaa yhteisön sataman ja määräpaikkasataman väliset kuljetuskustannukset perusteena olevien asiakirjojen perusteella, kun yhteisön kanssa tehdyssä sopimuksessa niin määrätään.

4 Tarvittaessa 1 kohdan soveltamista koskevat yksityiskohtaiset säännöt annetaan asetuksen N:o 120/67/ETY 26 artiklan menettelyn mukaisesti.

▼B

5 artikla

Edellä 4 artiklassa tarkoitetut menot katetaan jäsenvaltioiden rahoitusosuuksilla, jotka lasketaan kunkin yhteisön toimen osalta suhteessa kunkin jäsenvaltion osuutta vastaaviin määriin.

▼M1

Näitä säännöksiä sovelletaan ainoastaan vuosittaisesta ohjelmasta 1968/1969 aiheutuviin menoihin.

▼B

6 artikla

▼M1

Kunkin yhteisön toimen täytäntöönpanon jälkeen jäsenvaltioiden on toimitettava komissiolle menotaulukko suorittamistaan menoista. Menotaulukosta käyvät kustakin yhteisön toimesta ilmi menot, jotka on suoritettu:

— 4 artiklan 1 kohdan a alakohtaan liittyvästi; interventiovarastoista siirretyt määrät on eroteltava markkinoilta ostetuista määristä,

— ja tarvittaessa 4 artiklan 1 kohdan b alakohtaan liittyvästi.

Komissio päättää edellisessä kohdassa tarkoitettujen menotaulukkojen perusteella EMOTR-komiteaa kuultuaan tuesta kunkin vuosittaisen ohjelman kaikille yhteisön toimille.

▼B

7 artikla

►M1

1. Komissio avaa vuosittaisen ohjelman 1968/1969 osalta 4 artiklassa tarkoitettujen menojen maksattamista varten kunkin jäsenvaltion nimiin tilin:

— jolle hyvitetään kyseiselle jäsenvaltiolle korvattavat määrät 6 artiklan toisen kohdan nojalla tehtyjen päätösten mukaisesti,

— jolta vähennetään kyseisen jäsenvaltion rahoitusosuus, joka lasketaan 5 artiklan säännösten mukaisesti 4 artiklan 1 kohdassa tarkoitettujen menojen kokonaismäärästä kyseisen ohjelman osalta.

◄

2. Komissio ilmoittaa kullekin jäsenvaltiolle sen tilin saldon ennen kuluvan varainhoitovuoden loppua välittömästi sen jälkeen, kun 1 kohdassa tarkoitetut toimet on toteutettu.

3. Edellä 1 kohdassa tarkoitettuja tilejä pidetään ja ne vahvistetaan laskentayksikköinä.

4. Euroopan maatalouden ohjaus- ja tukirahastoa koskevan varainhoitoasetuksen ( 7 ), sellaisena kuin se on muutettuna varainhoitoasetuksella ( 8 ), 11 ja 12 artiklan säännöksiä sovelletaan soveltuvin osin.

III.

Loppusäännökset

8 artikla

Komissio esittää vuoden kuluttua tämän asetuksen voimaantulosta neuvostolle kertomuksen sen täytäntöönpanosta tarvittaessa yhdessä saadun kokemuksen huomioon ottavien muutosehdotusten kanssa.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

( 1 ) EYVL N:o C 17, 12.2.1969, s. 22

( 2 ) EYVL N:o 117, 19.6.1967, s. 2269/67

( 3 ) EYVL N:o L 179, 21.7.1969, s. 13

( 4 ) EYVL N:o 34, 27.2.1964, s. 586/64

( 5 ) EYVL N:o L 289, 18.11.1968, s. 1

( 6 ) EYVL N:o L 94, 28.4.1970, s. 13

( 7 ) EYVL N:o 34, 27.2.1964, s. 599/64

( 8 ) EYVL N:o 258, 25.10.1967, s. 11